Møteprotokoll

Ås menighetsråd

|  |  |
| --- | --- |
| Møtedato: | 28.01.2025 kl. 19:00 |
| Møtested: | Ås arbeidskirke |
| Arkivsak: | 23/06360 |
|  |  |
| Til stede: | Ann Kristin Almås, Elin Finnseth Sæverås, Karen Elise Aschim-Teigum, Siv Merete Kvalbein, Kirsti Stave Stevik, Ottar Kristoffer Kjus, Tom Egil Nordengen, Linda Janson-Haddal |
|  |  |
| Møtende varamedlemmer: | Odd Henning Unhjem |
|  |  |
| Forfall: | Jan Fredrik Holmqvist, Geir Waldeland |
|  |  |
| Andre: |  |
|  |  |
| Protokollfører: | Linda Janson-Haddal |
|  |  |

|  |  |  |
| --- | --- | --- |
| **SAKSLISTE** | | Side |
| **Godkjenning av innkalling og saksliste** | | |
| **Godkjenning av protokoll** | | |
| **Orienteringssaker** | | |
| [2/25](#CaseRef257487) | Dialog med Fasteaksjonen, Husrådet og Kirkevergen | 2 |
| [3/25](#CaseRef257460) | Gudstjenesteliste 2. halvår 2025 - innspill | 5 |
| [4/25](#CaseRef257468) | Orientering fra utvalgsarbeid | 6 |
| [5/25](#CaseRef257453) | Foreløpig regnskap pr. 31.12.24 | 7 |
| [6/25](#CaseRef257491) | Aktivitetsliste Ås kirke og Ås arbeidskirke 2. halvår 2024 | 8 |
| **Saker til behandling** | | |
| [7/25](#CaseRef257573) | Signering av misjonsavtale – endring av takkoffer | 8 |
| [8/25](#CaseRef257457) | Årsmelding 2024 | 9 |

Ås, 21.03.2025

|  |  |
| --- | --- |
| Ann Kristin Almås  Leder | Linda Janson-Haddal  Sekretær |

Godkjenning av innkalling og saksliste

Godkjenning av protokoll

Orienteringssaker

2/25 Dialog med Fasteaksjonen, Husrådet og Kirkevergen

|  |  |  |
| --- | --- | --- |
| Behandlet av | Møtedato | Saknr |
| 1 Ås menighetsråd | 28.01.2025 | 2/25 |

**Saksorientering**

Fasteaksjonen er invitert til dialog kl. 19.10, husrådet kl. 19.30 og kirkevergen kl. 20.00.

**Forslag til vedtak**

Saken tas til orientering.

Møtebehandling

**Fasteaksjonen**   
Eva Håkonsen og Erling Fløistad møtte fra Fasteaksjonskomiteen.

Komiteen møtes 4 ganger før aksjonen. Komiteen lever på kontinuitet, de følger samme rutiner hvert år. Solveig Nielsen er leder og har vært det i 10 år. Solveig er primus motor, ordner og styrer. Hun har kontakt med de gode rodelederne, de og en fast stab er det som får det til å gli. De mangler rodeledere på Kaia og Dysterlia, de trenger hjelp til rekruttering. Solveig ønsker avlastning etter hvert, i tillegg mangler det en til i komiteen. Man bør forsøke å benytte anledningen på selve kvelden til å rekruttere flere frivillige. Det er også mulig å sende epost/sms eller ringe og spørre i etterkant. Komiteen skal minne rodelederne om «kryssene» på listene fra i fjor, når det skal rekrutteres bøssebærere.

Komiteen har i flere år diskutert om de skal ha bøsseaksjon, da det kommer inn færre kontanter hvert år, men hele aksjonsdagen er så viktig at de ønsker å holde på den så lenge det er mulig. I 2023 fikk bøssebærere inn 63.000, mens det samtidig kom inn 65.000 på vipps (de fikk ikke vite hva som kom inn i 2024, og håper Kirkens Nødhjelp får til rapporteringen i år).

Komiteen arrangerer kick-off før bøssebærere skal ut, og kafé etterpå. Hele menigheten er invitert, det er gratis for bøssebærerne og koster kr. 50 for andre.

Det blir ikke fasteaksjonsmarked i år. De fikk inn kr. 24 000 i 2024.

Dette er menighetsbyggende, en stor dugnad og folkefest i arbeidskirken som minner om bistandsarbeidet til Kirkens Nødhjelp - «vår» bistandsorganisasjon.

I 2025 er det Zambia og rent vann som er tema. Vi må antakelig snakke litt om Palestina og Gaza også.

123 frivillige mennesker var med i 2024. Dette er en grei og avgrenset frivillig jobb! De som ikke vil ringe rundt eller gå med bøsse, kan arbeide praktisk på kjøkkenet eller rydde på aksjonsdagen. Men det er behov for flere bøssebærere og sjåfører.

**Husrådet**

Åshild Utvik og Dag Røsvik møtte for Husrådet, Ann Kristin Viken Almås sitter også i husrådet.

Husrådet har ansvar for tilsyn med Ås arbeidskirke. De vurderer behov for vedlikehold og oppgradering. De jobber fremdeles med å finne funksjon og plass etter omlegging fra det var en stiftelse som driftet huset.

I 2024 arrangerte de en vanlig dugnad, hvor det blant annet ble klippet busker og plantet noen trær. Det store prosjektet i fjor var plattingen ute, den hadde det ikke blitt noe av uten minnegaven etter Gudbrand Skiaker. Det kommer forslag om at en benk bør merkes «Skiakers benk». Neste skritt er å få på plass bord/stoler. Det skal det jobbes med i år, også finansieringen.

Husrådet har vurdert om det skal settes opp skjerming foran glassmaleriet for sol og ved utleie, men har kommet frem til at det blir det ikke gjort noe med.

Husrådet skal gå over stolene i Ungdomssalen, da flere har knekt/falt sammen når folk har satt seg på dem. Om stolene må byttes ut, bør man sjekke Finn.no.

Det jobbes med å finne dato for dugnad i 2025.

Innspill til vedlikehold kommer ofte fra Niels Thyge som er vaktmester.

Ås arbeidskirke fyller 40 år i 2025, det bør markeres på en kirkekaffe, da kan vi også ha offisiell åpning av plattingen.

**Kirkeverge Kristine Thorstvedt**

Fellesrådet ansvar er personal, bygg, økonomi og gravplass.

Det har vært en krevende økonomi over lengre tid. Fellesrådet (FR) har hatt som mål å komme til et 0-punkt etter et etterslep over flere år. Når vi er i 0, kan vi begynne å se fremover.

FR har fått bevilget litt mindre penger enn vi har bedt om fra kommunen. Vi får ikke utviklet bygg, det påvirker de ansatte, og gjør at vi f.eks., ikke kan øke bemanningen.

Bemanning: Yvonne Røed (menighetspedagog) er ute i fødselspermisjon i 1 år. Det er ikke enkelt å få tak i nye ansatte eller vikarer. Det er krevende i alle yrkesgruppene. Vi sliter med å ha nok personale, det gjør at vi innimellom må si at det er noe vi ikke får til.

Det er god stemning på kontoret, alle står på og prøver å gjøre det best ut av situasjonen. Vi må nok tenke mer på å jobbe på tvers over hele kommunen og kanskje kutte ned på antall gudstjenester for å opprettholde andre aktiviteter som f.eks., familiefredag. Nedbemanningen som skal gjennomføres blant prestene gjør noe med stemningen og alle blir preget når noen får en beskjed om mulig endring i arbeidssted/oppgaver.

For 1,5 år siden var det problemer med plenklipping på kirkegården, men det har gått bedre siste året. Vi har fått mye positive tilbakemeldinger. Alle legger merke til når kirkegården ikke er stelt. Vi har også fått en el- lastebil.

Er det noe MR bør ta tak i?

Vi lyser ut menighetsvikariat for 2. gang, det er fint om MR kan oppfordre aktuelle folk til å søke, også i deler av stilingen slik at vi kan opprettholde aktivitetene. Del og lik gjerne på FB og snakk med folk.

I alterringen i Ås kirke er det hull i skinnet. Dette er ikke noe som vil bli prioritert nå. Kan være til hjelp om MR kan finne midler. Kan koste 12.000 å restaurere, eller 60-100.000 å bytte ut.

Ottar sitter i FR, og Jan Fredrik er leder, benytt de gjerne til å melde inn saker, vedlikehold osv. FR har 5 møter i året.

Elin var vara i FR i forrige periode og da så de på hva kommunen har som ansvar. Vi har hatt samme bemanning på kirkegården siden 1988. Vi er en kommune i vekst og det bør gjenspeiles på bevilgningene. Siste året har FR fått en tettere dialog med kommunen, det er mer påtrykk fra kommunaldirektøren om et samarbeid med kommunalteknikk. Kommunen kutter i egne rekker, da er det nok vanskelig å gi oss mer. Kommunal representanten i FR er veldig interessert i kirken og jobber godt for oss, det er positivt.

Det er ikke utlyst stilling for kantor i Nordby ennå (80 % stilling), venter på ferdigstilling av utlysningstekst.

Selv om økonomien er trang, er det viktig å melde fra til kirkevergen om behov slik at det blir satt på lista.

Vedtak

Saken tas til orientering.

3/25 Gudstjenesteliste 2. halvår 2025 - innspill

|  |  |  |
| --- | --- | --- |
| Behandlet av | Møtedato | Saknr |
| 1 Ås menighetsråd | 28.01.2025 | 3/25 |

**Saksorientering**

Før staben ved kirkekontoret planlegger 2. halvår 2025, er det ønskelig med innspill fra MR på vedlagte Gudstjenesteliste.

Dere får Gudstjenesteliste for 2. halvår til behandling på møtet i april.

**Forslag til vedtak**

Møtebehandling

Tom Egil informerte om Adventssamlinger.

Vedtak

MR hadde ingen innspill til gudstjenestelista.

4/25 Orientering fra utvalgsarbeid

|  |  |  |
| --- | --- | --- |
| Behandlet av | Møtedato | Saknr |
| 1 Ås menighetsråd | 28.01.2025 | 4/25 |

**Saksorientering**

MRs representanter orienterer fra utvalgsarbeid (dette er en fast sak på agendaen).

Alle forbereder seg på 1-2 minutter orientering fra utvalget/ene de representerer som har hatt aktivitet siden sist.

Her følges også dialogene med utvalgene opp i ettertid. Mottatte referat fra utvalgene er vedlagt.

Ungdomsrådet har evaluert sitt mandat, og ber MR vedta det.

**Forslag til vedtak**

MR vedtar Ungdomsrådets forslag til mandat med følgende endring, under avsnittet «Medlemmer»:

Første avsnitt: Ungdomsrådet oppnevner leder selv, mens menighetsrådet oppnevner en representant fra menighetsrådet til utvalget.

Siste avsnitt: Ungdomsrådet nedsetter selv et arbeidsutvalg, arbeidsutvalget skal inkludere en stabsrepresentant.

Møtebehandling

**Barne- og familieutvalget**

Hva skal utvalget følge opp?  
Baluba, Tweens og Familiefredag (har antakelig ikke pianister etter sommeren). Er det mulig å bruke penger på å få inn en pianist?

Siv Merete har snakket litt med Jenny Ågedal, som tidligere ansatt og aktiv i menigheten om hva det kan være behov for. De har også hatt litt kontakt med Karin McGregor, som er ansvarlig for Baluba - frivillige der gir seg etter dette semesteret, kunne vi fått inn en student?

De har fått flere tilbakemeldinger om at det er synd det ikke er søndagsskole, og at det sjelden er gudstjeneste i arbeidskirken (grunnen er at det i forordningen står at det skal være flere i Ås kirke). Om det er mulig å starte søndagsskole kan vi se på rytmen på gudstjenesten her. Går eventuelt an å ha utendørs søndagsskole i Ås kirke. Søndagsskolen har tidligere vært drevet av frivillige på dugnad, er det mulig å få ansatt-ressurser til dette? Det blir lite kontinuitet uten ansatte.

Kirsti og Siv Merete utfordres på å lage et rammeverk/struktur for søndagsskolen – hva skal søndagsskolen være? Lage en semesterplan.

MR bør sette av midler til søndagsskole ressurser. Linda videresender informasjon menigheten mottar fra Søndagsskolen.

Vedtak

MR vedtar Ungdomsrådets forslag til mandat med følgende endring, under avsnittet «Medlemmer»:

Første avsnitt: Ungdomsrådet oppnevner leder selv, mens menighetsrådet oppnevner en representant fra menighetsrådet til utvalget.

Siste avsnitt: Ungdomsrådet nedsetter selv et arbeidsutvalg, arbeidsutvalget skal inkludere en stabsrepresentant.

5/25 Foreløpig regnskap pr. 31.12.24

|  |  |  |
| --- | --- | --- |
| Behandlet av | Møtedato | Saknr |
| 1 Ås menighetsråd | 28.01.2025 | 5/25 |

**Saksorientering**

Foreløpig regnskap pr. 31.12.24 ettersendes.

**Forslag til vedtak**

Saken tas til orientering.

Møtebehandling

Foreløpig regnskap pr. 31.12.24 ble delt ut, Linda orienterte.

**Vedtak**

MR godkjenner foreløpig regnskap for 2024 og vedtar følgende:

* mindreforbruk ansvar 500 Menighetsblad på kr. 142 619,77 avsettes på (nyopprettet) bundet fond tilhørende ansvar 500 Menighetsblad

* merforbruk på ansvar 734 KRIK på kr. 15 254,36 føres mot bundet fond tilhørende ansvar 734 KRIK
* totalt merforbruk 2024 på kr. 12.091 dekkes inn av disposisjonsfond på ansvar 700 (tidligere års mindreforbruk)

6/25 Aktivitetsliste Ås kirke og Ås arbeidskirke 2. halvår 2024

|  |  |  |
| --- | --- | --- |
| Behandlet av | Møtedato | Saknr |
| 1 Ås menighetsråd | 28.01.2025 | 6/25 |

**Saksorientering**

Aktivitetsliste for Ås kirke og Ås arbeidskirke for 2. halvår 2024, ettersendes MR.

**Forslag til vedtak**

Saken tas til orientering.

Møtebehandling

Vedtak

Saken tas til orientering.

Saker til behandling

7/25 Signering av misjonsavtale – endring av takkoffer

|  |  |  |
| --- | --- | --- |
| Behandlet av | Møtedato | Saknr |
| 1 Ås menighetsråd | 28.01.2025 | 7/25 |

**Saksorientering**

10.12.24 (sak 45/24) vedtok MR å videreføre misjonsavtalen med NMS, og misjonsprosjektet Green LIP (Etiopia).

Jan Mathisen kommer fra NMS til gudstjeneste i Ås arbeidskirke 9. februar, slik at ny misjonsavtale signeres under gudstjenesten av leder i menighetsrådet.

Det er naturlig at takkofferet denne dagen går til misjonsprosjektet. AU foreslår derfor å bytte takkoffer på gudstjeneste 09.02 og 09.03 (NMS misjonsprosjekt og Kirkens Nødhjelp).

**Forslag til vedtak**

MR vedtar å bytte om takkofferet 09.02 og 09.03, slik at NMS misjonsprosjekt får 09.02 og Kirkens Nødhjelp får 09.03.

Møtebehandling

Vedtak

MR vedtar å bytte om takkofferet 09.02 og 09.03, slik at NMS misjonsprosjekt får 09.02 og Kirkens Nødhjelp får 09.03.

8/25 Årsmelding 2024

|  |  |  |
| --- | --- | --- |
| Behandlet av | Møtedato | Saknr |
| 1 Ås menighetsråd | 28.01.2025 | 8/25 |

**Saksorientering**

Årsmelding 2024 ettersendes. MR kommer med eventuelle endringsforslag på møtet.

**Forslag til vedtak**

MR vedtar årsmelding for 2024 med følgende endringer:

Møtebehandling

Det mangler fremdeles noen innlegg og informasjon, saken må derfor utsettes. MR bes se igjennom årsmeldingen de har fått tilsendt, og sende Linda e-post om noe bør endres.

Vedtak

Saken utsettes til møtet i mars.